
Text rozhodnutia
Súd: Krajský súd Bratislava Spisová značka: 3K/66/2004 Identifikačné číslo súdneho spisu: 1004113571 Dátum vydania rozhodnutia: 08. 03. 2016 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2016:1004113571.6 Uznesenie Krajský súd v Bratislave v konkurznej veci úpadcu: Výroba textilných strojov, spoločnosť s r.o., sídlom Dvorčianska 59, 949 05 Nitra, IČO: 34 144 919, takto r o z h o d o l : Súd zrušuje konkurz vyhlásený uznesením tunajšieho súdu zo dňa 08.10.2004 pod č.k. 3K/66/2004-30 po splnení rozvrhového uznesenia. Súd zbavuje Prvý správcovský dom, k.s., sídlom Rudnayovo nám. 1, 811 01 Bratislava, IČO: 35 959 665, funkcie správcu konkurznej podstaty. o d ô v o d n e n i e : Dňa 04.03.2016 zástupca správcu konkurznej podstaty JUDr. Kamil Beresecký predložil súdu správu o záverečnom vyúčtovaní konkurzu a vysporiadaní pohľadávok veriteľov podľa rozvrhového uznesenia č.k. 3K/66/2004-830 zo dňa 23.11.2015, ktoré nadobudlo právoplatnosť dňa 01.01.2016. V zmysle § 44 ods. 1 písm. b/ zák. č. 328/1991 Zb. v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd konkurz zrušil a správcu konkurznej podstaty zbavil funkcie. Poučenie: Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1004113571.6 (dáta aktuálne k 3. 11. 2026). Záväzné je znenie zverejnené súdom.




